185 



I den specielle Del følges Brauer's nu almindeligt 

 antagne System. Hver Familie indledes med eii meget udfør- 

 lig Beskrivelse, hvorefter Slægterne, under hvilke de derun- 

 der tidligere fra Danmark opførte Arter udredes, og Arterne 

 indgaaende behandles i udførlige og konsekvent gennemførte 

 Beskrivelser. Over Slægter og Arter findes analytiske 

 Bestemmelsestabeller, derimod findes ingen Tabel over Fami- 

 lierne, en saadan vil til sin Tid afslutte Værket. 



Saavel Tabellerne som Beskrivelserne er, hvad Anmel- 

 deren af egen Erfaring ved, lette at benytte. 



Figurerne, der uden Skade kunde have været talrigere, 

 navnlig vilde nogle Habitusbilleder have gjort god Virkning, 

 vil vistnok gøre Nytte, særlig i den vanskelige Slægt Tabnnus. 



Arbejdet, hvis Udgivelse er bekostet af Carlsbergfondet, 

 maa anbefales paa det bedste til vore Samlere, og det maa 

 haabes, at det vil blive brugt og give Stødet til, at 

 nogle af vore mange Insektsamlere kaster sig over denne 

 Orden, hvor der er saameget nyt at finde og nyttigt at 

 udrette. 



Det foreliggende første Bind ledsages af et Billede af 

 den afdøde danske Dipterolog Stæger. 



Til Slut et Par Bemærkninger om Sproget; dette er 

 engelsk. Nu er Bogen efter sin Plan beregnet for danske 

 Forhold og for danske Entomologer. Dens Anvendelse i 

 videre Udstrækning i Udlandet vil sandsynligvis ikke blive 

 stor udover den Brug, der vil blive gjort af den ved zooge- 

 ografiske Arbejder. Men er det mon af denne Grund nød- 

 vendigt at anvende et fremmed Sprog? Forf.'s ansete Navn 

 som Dipterolog vil sikkert i alle Tilfælde medføre, at hans 

 Angivelser tages for gode, og hvis det alligevel anses for 

 nødvendigt, at tydeliggøre, hvilke Arter Forf. har haft for 

 sig, kunde saa en kort latinsk eller engelsk Diagnose foran 

 hver Gruppe og Art ikke være tilstrækkelig? Det forekommer 

 Anm., at rent faunistiske Arbejder over danske Dyr bør 

 skrives paa dansk. 



J. C. Nielsen. 



